Αθλητικά γεγονότα του 2010/Αύγουστος

Παρατίθενται αθλητικά γεγονότα που συνέβησαν τον Αύγουστο του 2010, συνοδευόμενα από συνδέσμους σε πηγές μέσω των οποίων μεταδόθηκαν.

1 Αυγούστου 

 Ο Μαρκ Γουέμπερ με Red Bull Racing κατακτά την πρώτη θέση στο Γκραν Πρι Ουγγαρίας, τον 12ο αγώνα του Πρωταθλήματος Φόρμουλα 1 του 2010. Ο Γουέμπερ και η ομάδα του προηγούνται πια στις βαθμολογίες οδηγών και κατασκευαστών αντίστοιχα. (επίσημα αποτελέσματα αγώνα)
 Η Λιθουανία κατακτά το Ευρωπαϊκό πρωτάθλημα καλαθοσφαίρισης εφήβων (κάτω των 18 ετών), κερδίζοντας στον τελικό με 90-61 τη Ρωσία. Την τρίτη θέση κατέκτησε η Λετονία με νίκη επί της Σερβίας με 75-49 στον μικρό τελικό. 
Η Σερβία κατακτά το Παγκόσμιο Κύπελλο υδατοσφαίρισης FINA CUP ανδρών στην Οραντέα της Ρουμανίας, επικρατώντας της Κροατίας με 13-7. Το χάλκινο μετάλλιο κατέκτησε η Ισπανία νικώντας τις ΗΠΑ με 12-8.

6 Αυγούστου 

Την δεύτερη ήττα στην καριέρα του στα 100 μ. υφίσταται ο παγκόσμιος πρωταθλητής του στίβου, Γιουσέιν Μπολτ, στη Στοκχόλμη από τον Τάισον Γκέι.

7 Αυγούστου 

Αποφασίζεται η αναστολή του παγκοσμίου πρωταθλήματος σάουνας έπειτα από το θάνατο του Ρώσου φιναλίστ Βλαντιμίρ Λαντιζένσκι στη Χεϊνόλα της Φινλανδίας.

8 Αυγούστου 

 Η Αυστραλία κατακτά το Τρόπαιο Πρωταθλητών Χόκεϊ (Τσάμπιονς Τρόφι) στο χόκεϊ επί χόρτου επικρατώντας της Αγγλίας με 4-0 στο Μένχενγκλαντμπαντ της Γερμανίας.

9 Αυγούστου 

 Ο Ηρακλής Θεσσαλονίκης ανακοινώνει την πρόσληψη του Μαρίνου Ουζουνίδη στην τεχνική ηγεσία του συλλόγου.
 Πραγματοποιείται η πρώτη προπόνηση της Εθνικής Ελλάδος υπό τις οδηγίες του Φερνάντο Σάντος.

11 Αυγούστου 

 Ο Ζήσης Βρύζας παραιτείται από την θέση του τεχνικού διευθυντή της ομάδας του ΠΑΟΚ.

14 Αυγούστου 

Αρχίζουν στη Σιγκαπούρη οι πρώτοι Θερινοί Ολυμπιακοί Αγώνες Νέων, με τη συμμετοχή 3.531 αθλητών και αθλητριών ηλικίας 14-18 ετών από 204 χώρες.

15 Αυγούστου 

 Η Διεθνής Ομοσπονδία Μπέιζμπολ αποφασίζει την αλλαγή τοποθεσίας για το Παγκόσμιο Κύπελλο μπέιζμπολ γυναικών του 2010, έπειτα από τον προχθεσινό πυροβολισμό μιας αθλήτριας. 
Η Ιταλία κατακτά το Ευρωπαϊκό πρωτάθλημα υδατοσφαίρισης εφήβων στη Στουτγάρδη επικρατώντας με 5-4 στα πέναλτι της Ελλάδας. Την τρίτη θέση κατέκτησε η Κροατία, με νίκη 8-6 επί της Σερβίας στον «μικρό τελικό». 
Ο Γερμανός Μάρτιν Κάιμερ κατακτά το Πρωτάθλημα γκολφ PGA.

18 Αυγούστου 

Στον τελικό του Κόπα Λιμπερταδόρες αναδεικνύεται για δεύτερη φορά στην ιστορία της νικήτρια η βραζιλιάνικη Ιντερνανιονάλ Πόρτο Αλέγκρε με νίκη επί της μεξικανικής Σίβας Γουαδαλαχάρα με 2-1 στο Μεξικό και 3-2 στη Βραζιλία.

22 Αυγούστου 

Ο Γάλλος Σεμπαστιάν Λεμπ κερδίζει το Ράλι Γερμανίας για το παγκόσμιο πρωτάθλημα αυτοκινήτου, στην όγδοη διαδοχική του νίκη στην εν λόγω διοργάνωση.  
Η Βραζιλία επικρατεί της Ισπανίας με 2-0 στον τελικό και κατακτά το Παγκόσμιο πρωτάθλημα ποδοσφαίρου τυφλών του 2010. 
Ο Κενυάτης πρωταθλητής του στίβου Ντέιβιντ Λεκούτα Ρουντίσα καταρρίπτει την παγκόσμια επίδοση στα 800 μ. στο Βερολίνο έπειτα από 13 χρόνια.

23 Αυγούστου 

Ο γκόλφερ Τάιγκερ Γουντς και το μοντέλο Έλιν Νόρντεγκρεν οριστικοποιούν τις λεπτομέρειες του διαζυγίου τους.

28 Αυγούστου 

Ξεκινά το Παγκόσμιο Πρωτάθλημα Καλαθοσφαίρισης Ανδρών 2010 στην Τουρκία.

29 Αυγούστου 

 Ο Λιούις Χάμιλτον με McLaren Mercedes κατακτά την πρώτη θέση στο Γκραν Πρι Βελγίου, στην πίστα του Σπα, τον 13ο αγώνα του Πρωταθλήματος Φόρμουλα 1 του 2010. Ο Χάμιλτον επιστρέφει στην πρώτη θέση του πρωταθλήματος οδηγών ενώ στους κατασκευαστές προπορεύεται η ομάδα της Red Bull Racing. (επίσημα αποτελέσματα αγώνα)
 Ο Ντάνι Πεδρόσα με Χόντα κατακτά την πρώτη θέση στο Γκραν Πρι Ινδιανάπολης, στις ΗΠΑ, τον 11ο αγώνα για το Παγκόσμιο Πρωτάθλημα Moto GP του 2010. Στην βαθμολογία αναβατών προηγείται ο Χόρχε Λορένθο, ενώ σε αυτή των κατασκευαστών η Γιαμάχα. 
 Την παγκόσμια επίδοση στα 800 μ. ανδρών βελτιώνει ο Κενυάτης Ντέιβιντ Λεκούτα Ρουντίσα με χρόνο 1.41.01.

Παγκόσμιο Πρωτάθλημα Καλαθοσφαίρισης Ανδρών 2010 
Συνοπτικά αποτελέσματα αγώνων πρώτης φάσης (αγώνες από 28 - 31 Αυγούστου)
(Συνοπτικά αποτελέσματα αγώνων που πραγματοποιήθηκαν τον Σεπτέμβριο)

 08